
รายงานนี้เป็นส่วนหนึ่งของวิชา พระพุทธศาสนา
โรงเรียน หอวัง   ปีการศึกษา  2554
คำนำ
รายงานชิ้นนี้เป็นส่วนหนึ่งของวิชา พระพุทธศาสนา จัดทำขึ้นเพื่อให้ผู้อ่าน ได้รับความรู้ความเข้าใจเกี่ยวกับศาสนาคริสต์มากขึ้น 
      หากมีความผิดพลาดในข้อมูลประกายใด ขออภัย ณ ที่นี้ และจะนำไปปรับปรุงแก้ไขในรายงานชิ้นต่อไป

นางสาว นฤพร   พิพัฒน์พัลลภ
   ศาสนาคริสต์ หรือที่ราชบัณฑิตยสถานให้เรียกว่า คริสต์ศาสนา   เป็นศาสนาประเภท          เอกเทวนิยม ตั้งอยู่บนชีวิตและการสอนของพระเยซูดังที่ได้ปรากฏใน พระวรสารในสารบบ  และงานเขียนพันธสัญญาใหม่อื่นๆ  ผู้นับถือศาสนาคริสต์เรียก คริสต์ศาสนิกชน
   ศาสนาคริสต์ในช่วงแรกถือเป็นนิกายหนึ่งของศาสนายูดาห์ เมื่อกลางคริสต์ศตวรรษที่1  โดยถือกำเนิดขึ้นในชายฝั่งเมดิเตอร์เรเนียนทางตะวันออกของตะวันออกลาง (ปัจจุบัน คืออิสราเอลและปาเลสไตน์) ไม่นานก็แผ่ขยายไปยังซีเรีย เมโสโปเตเมีย เอเชียไมเนอร์อียิปต์            ศาสนาคริสต์มีขนาดและอิทธิพลเพิ่มขึ้นอย่างมากในช่วงไม่กี่ทศวรรษ และจนถึงคริสต์ศตวรรษที่ 4 ได้กลายมาเป็นศาสนาประจำชาติในจักรวรรดิโรมัน
   จนถึงต้นคริสต์ศตรวรรษที่ 21 ศานาคริสต์มีผู้นับถือประมาณ 2.2 พันล้านคนทั่วโลกคิดเป็นหนึ่งในสี่ถึงหนึ่งในสามของประชากรโลก และเป็นศาสนาที่มีผู้นับถือมากที่สุดในโลกทั้งยังเป็นศาสนาประจำชาติในหลายประเทศ
นิกาย
       มนุษย์ได้แบ่งศาสนาคริสต์ให้เป็นนิกายต่างๆ ซึ่งแปรไปตามพื้นที่, วัฒนธรรม และความคิดของตน นิกายที่สำคัญมี 3 นิกายคือ
1   โรมันคาทอลิก แปลว่าสากล เป็นนิกายดั้งเดิมที่ยึดมั่นในหลักคำสอนของพระเยซูคริสต์เคารพพระนางมารีย์และนักบุญต่าง ๆ ภายในโบสถ์ของนิกายนี้จะมีรูปเคารพพระเยซูคริสต์ พระแม่มารีย์ และนักบุญต่างๆ มีศูนย์กลางการปกครองอยู่ที่นครรัฐวาติกัน มีพระสันตะปาปาเป็นประมุข โดยสืบทอดมาตั้งแต่สมัยอัครทูตกลุ่มแรก โดยถือว่านักบุญเปโตรหรือนักบุญปีเตอร์คือพระสันตะปาปาพระองค์แรก ซึ่งได้รับการยินยอมจากพระเจ้าให้ปกครองศาสนจักรทั้งมวลและสืบทอดมาถึงสมเด็จพระสันตะปาปาเบเนดิกต์ที่ 16 องค์ปัจจุบันเป็นองค์ที่ 265 คาทอลิกจะมีนักบวช เรียกว่าบาทหลวง และผู้อุทิศตนทำงานให้ศาสนจักรถ้าเป็นชายเรียกว่าบราเดอร์ (brother) หญิงเรียกว่าซิสเตอร์ (sister) ชาวไทยจะเรียกผู้นับถือนิกายนี้ว่า "คริสตัง"ตามเสียงอ่านภาษาโปรตุเกสผู้เผยแพร่ยุคแรกๆมีผู้นับถือนิกายนี้ประมาณ 1000 ล้านคน นิกายนี้ถือว่าบาทหลวงเป็นสื่อกลางระหว่างพระเจ้าและมนุษย์ (ตัวแทนพระเจ้าในโลกนี้)
2   ออร์ทอดอกซ์ แปลว่าถูกต้อง นับถือในประเทศทางฝั่งยุโปรตะวันออกเช่น กรีซ รัสเซีย  โดยแยกตัวออกไปจากศาสนจักรตะวันตก เพราะไม่อยากอยู่ภายใต้อำนาจของสันตะปาปาซึ่งมีอำนาจมากสูงกว่ากษัตริย์ (คือมีอำนาจแต่งตั้งและถอดถอนกษัตริย์ได้) ในสมัยนั้น โดยที่มิได้เปลี่ยนแปลงข้อความเชื่อ ข้อความเชื่อของนิกายออทอดอกซ์เหมือนกับข้อความเชื่อของนิกายโรมันคาทอลิก มีอัครบิดรเป็นประมุข นิกายออทอดอกซ์ยังมีชื่อเรียกอีกชื่อหนึ่งว่า คริสตจักร (หรือศาสนจักร) ตะวันออก มีศาสนิกชนรวมกันประมาณ 500 ล้านคน
3   โปรเตสแตนต์ แยกตัวมาจากนิกายโรมันคาทอลิกในช่วงคริสต์ศตวรรษที่ 16 เป็นนิกายที่ถือว่าศรัทธาของแต่ละคนที่มีต่อพระเจ้าสำคัญกว่าพิธีกรรม ซึ่งยังแตกย่อยออกเป็นหลายร้อยคณะ เนื่องจากมีความเห็นแตกต่างเกี่ยวกับพระคัมภีร์ และการปฏิบัติในพิธีกรรม นิกายนี้ไม่มีนักบวชเชื่อว่าทุกคนสามารถเข้าถึงพระเจ้าได้โดยมิต้องอาศัยบาทหลวงและถือว่าพระเยซูได้ทรงไถ่บาปแก่ศาสนิกทุกคนไปเมื่อถูกตรึงกางเขนแล้ว นิกายนี้มีเพียงไม้กางเขนเป็นเครื่องหมายแห่งศาสนาเท่านั้น มีผู้นับถือรวมกันทุกนิกายย่อยประมาณ 500 ล้านคน

ศาสนาคริสต์ในประเทศไทย
    สำหรับในประเทศไทยศาสนาคริสต์ได้เข้ามาก่อนเมื่อปี พ.ศ. 2052 คือเข้ามาพร้อมกับ          มิชชั่นนารีในสมัยอยุธยา โดยบาทหลวงคนแรกชื่อบาทหลวงพอล มิชชั่นนารีที่เป็นที่รู้จักคือหมอบรัดเลย์ผู้นำแท่นพิมพ์เข้ามาในประเทศไทยเป็นคนแรก, หมอแมคคอมิคผู้อุทิศตัวแก่ประชาชนในเมืองเชียงใหม่ และตั้งโรงพยาบาลแมคคอมิคในเมืองเชียงใหม่ ในปัจจุบัน คริสตจักรโปรเตสแตนท์ในไทยทั้งหมดมีจำนวนสมาชิกร่วมกันประมาณ หนึ่งแสนคนรวมกับคาทอลิกประมาณ 260,000 (ในปี พ.ศ. 2546) มีคริสตจักรต่างๆ เช่น คริสตจักรความหวัง,คริสตจักรใจสมาน, คริสตจักรสามัคคีธรรมกรุงเทพ, คริสตจักรร่มเย็น,คริสตจักรสืบสัมพันธวงศ์, คริสตจักรน้ำพระทัย, คริสตจักรสะพานเหลือง, คริสตจักรไมตรีจิต, คริสตจักรเทียนสั่ง, คริสตจักรอิมมานูเอล,คริสตจักรพระพร เป็นต้น ซึ่งการเผยแพร่ศาสนาคริสต์ในประเทศไทยสามารถตั้งศูนย์ศาสนาคริสต์ต่างๆในเชียงใหม่ได้ถึง 2000 กว่าศูนย์
พิธีกรรมสำคัญในศาสนาคริสต์
พิธีกรรมในศาสนานี้ มีสำคัญๆอยู่ 7 พิธี เรียกว่า พิธีรับศีลศักดิ์สิทธิ์ มีดังนี้
1   ศีลล้างบาปหรือการรับบัพติสมา เป็นพิธีแรกที่คริสตชนต้องรับ โดยบาทหลวงจะใช้น้ำศักดิ์สิทธิ์เทลงบนศีรษะพร้อมเจิมน้ำมันคริสมาที่หน้าผาก
2   ศีลอภัยบาป เป็นการสารภาพบาปกับพระเจ้าโดยผ่านบาทหลวง บาทหลวงจะเป็นผู้ตักเตือนสั่งสอนไม่ให้ทำบาปนั้นอีก และทำการอภัยบาปให้ในนามพระเจ้า
3   ศีลมหาสนิท เป็นพิธีกรรมรับศีลโดยรับขนมปังและเหล้าองุ่นมารับประทาน โดยความเชื่อว่าพระกายและพระโลหิตของพระเยซู
4   ศีลกำลัง เป็นพิธีรับศีลโดยการเจิมหน้าผาก เพื่อยืนยันความเชื่อว่าจะนับถือศาสนาคริสต์ตลอดไปและได้รับพระพรของพระจิตเจ้า ทำให้เข้มแข็งในความเชื่อมากขึ้น
5   ศีลสมรส เป็นพิธีประกอบการแต่งงาน โดยบาทหลวงเป็นพยาน เป็นการแสดงความสัมพันธ์ว่าจะรักกันจนกว่าชีวิตจะหาไม่
6   ศีลบวช สงวนไว้เฉพาะผู้ที่จะบวชเป็นบาทหลวงและเป็นชายเท่านั้น
7   ศีลเจิมคนไข้ เป็นพิธีเจิมคนไข้โดยบาทหลวงจะเจิมน้ำมันลงบนหน้าผากและมือทั้งสองข้างของผู้ป่วย ให้ระลึกว่าพระเจ้าจะอยู่กับตนและให้พลังบรรเทาอาการเจ็บป่วย
สำหรับนิกายโรมันคาทอลิกและนิกายออร์ทอดอกซ์ จะมีพิธีกรรมทั้ง 7 พิธี แต่สำหรับนิกายโปรเตสแตนต์ จะมีเพียง 2 พิธี คือ พิธีบัพติสมาและพิธีมหาสนิท

คำถาม
1 ศาสนาคริสต์ถือกำเนิดขึ้นในที่ใดในปัจจุบัน
1. อังกฤษ
2. อิสราเอลและปาเลสไตน์
3. สหรัฐอเมริกา
4. ฝรั่งเศส
2  สมเด็จพระสันตะปาปาเบเนดิกต์ที่ 16 เป็นองค์ที่เท่าไร
1. องค์ที่ 1
2. องค์ที่ 154
3. องค์ที่ 256
4. องค์ที่ 265
3 ศีลมหาสนิท เป็นพิธีกรรมอะไร
1. พิธีล้างบาป
2. พิธีสารภาพบาป
3. พิธีรับศีลโดยทานขนมปังและน้ำองุ่น
4. พิธีรับศีลโดยการเจิมหน้าผาก
4 พิธีแรกที่คริสตชนต้องรับ โดยบาทหลวงจะใช้น้ำศักดิ์สิทธิ์เทลงบนศีรษะ เป็นศีลอะไร
1. ศีลล้างบาป
2. ศีลกำลัง
3. ศีลอภัยบาป
4. ศีลบวช
5 นิกายออร์ทอดอกซ์ นับถืออยู่ในประเทศแถบใด
1. ประเทศทางฝั่งยุโปรตะวันออก
2. ประเทศทางฝั่งยุโรปตะวันตก
3. ประเทศทางฝั่งเอเชียใต้
4. ประเทศทางฝั่งเอเชียตะวันออก
6 ศาสนาคริสต์เข้ามาในไทยในปี พ.ศ. ใด
1. พ.ศ. 2546
2. พ.ศ. 2025
3. พ.ศ. 2089
4. พ.ศ. 2505
7 เหตุใดนิกายโปรเตสแตนส์ จึงแยกออกเป็นหลายคณะ
1. ความเห็นแตกต่างเกี่ยวกับพระคัมภีร์ และการปฏิบัติในพิธีกรรม
2. ไม่อยากอยู่ภายใต้อำนาจของสันตะปาปา
3. นับถือกันหลายประเทศ
4. ถูกทุกข้อ
8 เหตุใดนิกายโปรเตสแตนส์จึงไม่มีนักบวช
1. ไม่อยากเหมือนนิกายอื่น   
2. เชื่อว่าทุกคนสามารถเข้าถึงพระเจ้าได้
3. เชื่อว่าทุกคนไม่อยากเป็นนักบวช
4. เชื่อว่านักบวชไม่มีผู้ที่สามารถเข้าถึงพระเจ้าได้อย่างแท้จริง




9  พิธีกรรมของนิกายโปรเตสแตนส์ 2 พิธีคืออะไร
1. พิธีบวชและพิธีสมรส
2. พิธีบัพติสมาและพิธีมหาสนิท
3. พิธีบัพติสมาและพิธีเจิมคนไข้
4. พิธีอภัยบาปและพิธีสมรส
10  พิธีอภัยบาปทำอย่างไร
1.  การสารภาพบาปกับพระเจ้าโดยผ่านบาทหลวง
2. อภัยโทษให้กับผู้อื่น
3. ปล่อยนักโทษ
4. อภัยบาปให้กับทุกสิ่ง
